

Tárgy: **közmeghallgatás időpontjának kitűzése**

**E L Ő T E R J E S Z T É S**

**Csemő Község Képviselőtestületének**

**2017. október 31-én tartandó ülésére**

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 54. §-a szerint: a képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek. Az elhangzott javaslatokra, kérdésekre a közmeghallgatáson vagy legkésőbb tizenöt napon belül választ kell adni.

A közmeghallgatás helyét és időpontját a Képviselő-testület jelöli ki a polgármester javaslata alapján. A közmeghallgatásról a hivatal legalább két héttel korábban a lakosságot hirdetmény és a helyi médiák útján, a helyben érdekelt szervezeteket (helyi civil szervezetek) levélben értesíti.

Az előzőekben írtak alapján a közmeghallgatás időpontjának 2017. december 12. (kedd) napját, helyének a Községháza dísztermét (2713 Csemő, Petőfi u. 1.) javaslom.

határozati javaslat:

**…/2017. (X.31.) sz. határozat**

**Csemő község Önkormányzatának Képviselő-testülete 2017. december 12-én (kedden) 16-17.30 óra között közmeghallgatást tart a Községháza dísztermében.**

határidő: 2017. december 12.

felelős: polgármester

Csemő, 2017. október 25.

Dr. Lakos Roland

polgármester